Palo, Leyte

An Palo usa nga ikatulo nga klase hin bungto ha probinsya o lalawigan han Leyte ha Sinirangan nga Kabisay-an nga rehiyon ha Pilipinas. Suma la han 2015 census, mayda ini populasyon nga 70,052 ka tawo.

Ha Palo nahimutang an urog nga mga departamento han gobyerno ug an iba pa nga mga rehiyonal nga mga opisina han Rehiyon VIII. Dinhi gihapon nahihimutang an Archdiocese han Palo sugad man han Seminaryo han Sacred Heart.

Mga Baranggay

An Palo nahimumutang ha amihanan-sidlakan han probinsiya han Leyte, 8 ka milya tikang ha ciudad han Tacloban.

An Palo mayda katloan kag tulo (33) nga baranggay.

Linkoranan han Katolisismo ngan Pan-gobyernohan 

An bungto amo an sinisiring nga linkoranan han Katolisismo han probinsya han Leyte. An mga opisina han eklesyastiko nga pamuno-an han Arsodiosesis han Palo, an urukyan han arsobispo, pati gihapon an sekondaryo, tertiaryo, ngan teolohiya nga mga seminaryo han archdiocese adto ha Palo.

An Palo amo gihapon an sinisiring nga sentro han gobyerno han Rehiyon 8, nga amo an mga isla han Leyte, Samar, ngan Biliran bisan kon an sentro han rehiyon ug an kapital adto ha Syudad han Tacloban. Ini kay tungod haros ngatanan han mga opisina rehiyonal han mga ahensya han gobyerno ug mga institusyon adto ha Palo ha may Baranggay Candahug.

Ekonomiya 
Ha Palo nahimumutang in 6.8-ektarya nga Leyte Information and Communications Technology (ICT) Park ug an 22-ektarya nga Leyte Mikyu Economic Zone. An Leyte ICT Park in may kapas nga mahibutangan hin duha ka BPOs samtang an Leyte Mikyu Economic Zone in padayon nga igin-tutukod.

An Munisipyo han Palo in dati nga kinahimumutangan han Probinsyal nga Gobyerno han Leyte. An pangunang tinubdan hin panwelduhan han mga mulopyo han Palo kay an pagbabaligya ug paghimo hin mga produkto tikang ha umahan sugad han lokal nga vino nga himo ha lubi: "tuba".

Kaagi ngan Kasaysayan 

An Palo sinisiring nga usa han mga bungto nga nahamutangan hin duro ha kasaysayan ngan kaagi han Leyte. Amo ini an lugar nga diin hi Heneral Douglas MacArthur naglugsong han iya pagbalik ha Pilipinas upod an mga puwersa Amerikano ug Pilipinhon dida han 1944. An Hill 522, usa nga bungtod nga harani han sawang han bungto, amo an lugar hin dako nga pakig-away han mga Allied ngan mga Hapon nga fuerza dida han Ika-Duha nga Giyera Pankalibotan. An metropolitano nga katedral han archdiocese, nga nahamutangan ha tabok han munisipyo han Palo, gingamit nga ospital para han mga nasamaran nga mga Pilipino ug Americano nga puwersa. Mayda yana memorial dida han beach site ha Baranggay Candahug nga diin naglungsong hira MacArthur ngan han iya kasundalohan, nga tinatawag nga MacArthur Park o Parke MacArthur.

Pangiskwelahan

An Palo in may 31 nga pampubliko na eskwelahan pan-elementarya:

Ngan may-ada ini 6 na pampubliko na eskwelahan pansekundarya:

Reperensiya 

 Census of Population (2015). "Region VIII (Eastern Visayas)". Total Population by Province, City, Municipality and Barangay. PSA. 
 "Province: Leyte". PSGC Interactive. Quezon City, Philippines: Philippine Statistics Authority.
 http://peza.gov.ph  Archived 2013-03-28 at the Wayback Machine
 "DOST Eyes Palo, Leyte as Country's Coco Wine Capital ". Interaksyon.com. Philippines News Agency. 1 July 2013.
 "Boosting Philippines' Coconut Wine Industry". Tempo. 20 July 2013.

Mga Sumpay ha Gawas
Philippine Standard Geographic Code 
2000 Philippine Census Information

Mga Waraynon nga bungto
Mga bungto han Leyte (lalawigan)